**Elszámolási tudnivalók, nyomtatványok**

2019-ben a közreműködői díjak elszámolási tudnivalóia Fejér Megyei Kézilabda Szövetség játékvezetői, versenybírói részére
**2019.09.01-től**

**az MKSZ BackOffice rendszerében kerülnek elszámolásra**:

* **A fejér megyei felnőtt bajnokságok** valamennyi mérkőzésének közreműködői díjai (játékvezetői, versenybírói) és
* **Gyermekbajnokság** valamennyi a FMKSZ által küldött mérkőzésének játékvezetői és versenybírói díjai,
* **Kisiskolás Bajnokság** valamennyi a FKSZ által küldött mérkőzésének játékvezetői és versenybírói díjai.
* az útiköltség elszámolása hasonlóan,

**FMKSZ Irodának megküldendő elszámolási nyomtatványon *(exel)*kell elszámolni:**

Az alább felsorolt esetekben az elszámolási nyomtatványt kinyomtatni nem kell, a nyomtatványt kell emailban a handballfejer@gmail.com elküldeni, a mérkőzést követő 3 napon belül.

* Üstökös Kupa játékvezetői díjait,utazási költségeit,
* Strandkézilabda tornák játékvezetői díjait, utazási költségeit,
* Idegen megyék, esetenként kölcsönvett játékvezetőinek és versenybíróinak elszámolása

**A díjak kifizetője továbbra is a Fejér Megyei Kézilabda Szövetség, ezért a megbízási szerződést a 2019/2020 évadra mindenkinek kötelező postán eredetiben aláírva eljuttatni az FMKSZ irodájába, minél előbb,a zökkenőmentes kifizetése érdekében**

**Postacím: 2401 Dunaújváros, Pf. 154. Személyesen az irodában (Városháza, 805. iroda) nyitvatartási időben lehet leadni.** **Szövetségi napok: hétfő-szerda 10:00-12:00 kedd-csütörtök 13:30-16:30**

**Központi Játékvezetői Rendszer (KJR).**

 A 2018. évtől külön kell nyilatkozatot beadni a az elszámolás módjáról és külön a gépjárműről. Ennek praktikus oka van, ugyanis általában az év során az elszámolásról a nyilatkozat nem változik, a gépjárművel kapcsolatos dokumentumok viszont változnak, amikor lejár pl. a Forgalmi engedély, vagy a Kötelező Felelősség Biztosítás befizetésének dátuma. Ilyenkor csak a Gépjármű nyilatkozatot kell majd újra beadni!

A Nyilatkozatok beadását a Személyes Adatok – saját karbantartás menüben kell elvégezni. A jobb oldalon megjelenő lehetőségek:

* **Alapadatok:** csak azoknak kell beadniuk, akik eddig még soha nem adták be a rendszerbe az Adóazonosítójukat és a TAJ számukat! Akik a korábbi években már regisztráltak, nem kell ismét beadni!
* **Elszámoláshoz – Nyilatkozat – alap adózásról:** ebben a menüpontban szükséges beadni az elszámolás módjáról a nyilatkozatot! Itt lehet választani, hogy valaki magánszemélyként, vagy számlásként kíván elszámolni.
* **Elszámoláshoz – Nyilatkozat – gépjármű:** itt kell beadni a gépjárművel kapcsolatos nyilatkozatokat! 2018. január 1-től változás történt az SZJA tv-ben és már nem csak a házastárs tulajdona számít saját tulajdonnak, hanem a közeli hozzátartozóé is. Ennek részletei megtalálhatóak a mellékelt és a rendszerben is megtalálható „Csatolandó dokumentumok” elnevezésű dokumentumban.

Fölhívjuk a figyelmet ,hogy mindenkinek el kell számolnia **a mérkőzését 2 héten belül**, valamint, **aki számlát ad, két héten belül köteles megküldeni a számláját a Fejér Megyei Kézilabda Szövetségbe.** Előbbiek elmulasztása esetén az FMKSZ-nek nem áll módjában kifizetni a mérkőzést.”